CELEX: 62010CO0199
Language: et
Date: 2010-11-22 00:00:00
Title: Euroopa Kohtu määrus (viies koda), 22. november 2010.#Secilpar - Sociedade Unipessoal SL versus Fazenda Pública.#Eelotsusetaotlus: Supremo Tribunal Administrativo - Portugal.#Kodukorra artikli 104 lõike 3 esimene lõik - EÜ artiklid 56 ja 58 - Dividendide maksustamine - Kinnipeetav maks - Siseriikliku maksuõiguse sätted, mis näevad ette residentidest äriühingutele makstavate dividendide maksust vabastamise.#Kohtuasi C-199/10.

Euroopa Kohtu (viies koda) 22. novembri 2010. aasta määrus – Selipar – Sociedade Unipessoal vs. Fazenda Pública
      (kohtuasi C‑199/10)
      Kodukorra artikli 104 lõike 3 esimene lõik – EÜ artiklid 56 ja 58 – Dividendide maksustamine – Kinnipeetav maks – Siseriikliku maksuõiguse sätted, mis näevad ette residentidest äriühingutele makstavate dividendide maksust vabastamise
      1.                     Ühenduse õigus – Põhimõtted – Võrdne kohtlemine – Diskrimineerimine kodakondsuse alusel – Suhe EÜ artikli 12 ja EÜ artiklite 43
            ja 56 vahel (EÜ artiklid 12, 43 ja 56) (vt punktid 23 ja 24)
      2.                     Kapitali vaba liikumine – Piirangud – Maksuõigusnormid – Ettevõtte tulumaks – Dividendide maksustamine (EÜ artiklid 56 ja 58)
            (vt punktid 36–38, 40, 41, 43 ja resolutsioon)
      Ese
      
         
               Eelotsusetaotlus – Supremo Tribunal Administrativo – Selliste siseriikliku maksuõiguse sätete kooskõla EÜ artiklitega 12,
                  43, 56, artikli 58 lõikega 3 (nüüd ELTL artiklid 18, 49, 63 ja artikli 65 lõige 3) ja nõukogu 23. juuli 1990. aasta direktiivi
                  90/435/EMÜ eri liikmesriikide emaettevõtjate ja tütarettevõtjate suhtes kohaldatava ühise maksustamissüsteemi kohta (EÜT L 225,
                  lk 6; ELT eriväljaanne 09/01, lk 147) artikli 5 lõikega 1, mis käsitlevad residendist äriühingu poolt sellisele mitteresidendist
                  dividende saavale äriühingule jaotatud dividendide maksustamist, millel on dividende jaotava äriühingu kapitalis väiksem osalus
                  kui 25% – Maksu kinnipidamine määras 15%, mis on ette nähtud nende kahe riigi vahel sõlmitud topeltmaksustamise vältimise
                  lepingus – Residentidest äriühingutele makstavate dividendide maksust vabastamine.
               
            Resolutsioon
      1)         EÜ artikleid 56 ja 58 tuleb tõlgendada nii, et nendega on vastuolus maksukord, mis tuleneb kahe riigi vahel sõlmitud topeltmaksustamise
         vältimise lepingu kohaldamisest, mis näeb ette maksu määras 15% kinnipidamise dividendidelt, mida ühes liikmesriigis asutatud
         äriühing jaotab teises liikmesriigis asutatud dividende saavale äriühingule, kui selle esimese riigi õigusnormid vabastavad
         sellest kinnipeetavast maksust dividendid, mida makstakse residendist dividende saavale äriühingule. Lahendus oleks teistsugune
         vaid siis, kui teises liikmesriigis tasumisele kuuluvast maksust oleks võimalik maha arvata kinnipeetud maks nii, et erinevat
         kohtlemist enam ei esineks. Eelotsusetaotluse esitanud kohus peab välja selgitama, kas selline erineva kohtlemise korvamine
         toimub tänu 26. oktoobril 1993 Portugali Vabariigi ja Hispaania Kuningriigi vahel sõlmitud topeltmaksustamise vältimise ja
         tulumaksuga maksustamise vältimist ennetava lepingu kõigi sätete kohaldamisele.